Na temelju članka 54. stavka 1. Zakona o ustanovama („NN“br. 76/93, 29/97, 47/99, 35/08), članka 98. Zakona o odgoju i obrazovanju u osnovnoj i srednjoj školi („NN“ br. 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 – RUSRH i 152/14), članka 8. Pravilnika o uvjetima i načinima nastavka obrazovanja za višu razinu kvalifikacije („NN“ br. 8/16.) te članka 58. Statuta Srednje škole „Vladimir Nazor“ Čabar, uz prethodnu suglasnost osnivača Primorsko goranske županije (KLASA: 022-04/16-01/17, URBROJ: 2170/1-01-01/5-16-8 od 2. svibnja 2016.), Školski odbor Srednje škole „Vladimir Nazor“ Čabar, na sjednici održanoj dana 8. lipnja 2016. godine donio je

**Izmjene i dopune Statuta**

**Srednje škole „Vladimir Nazor“ Čabar**

Članak 1.

U Statutu Srednje škole „Vladimir Nazor“ Čabar od 6. studenog 2008. godine, te Izmjenama i dopunama Statuta od 1. travnja 2009., 31. kolovoza 2009., 5. studenog 2009., 11. veljače 2011., 8. srpnja 2011., 20. prosinca 2011., 29. svibnja 2012., 3. travnja 2013., 28. svibnja 2015. i 13. siječnja 2016. godine u kojima je naznačeno vrijeme njihovog stupanja na snagu, u članku 70. stavku 1. alineji 2. iza riječi „člankom“, broj „105.“ mijenja se brojem „106.“

Članak 2.

U članku 97. stavak 4. mijenja se i glasi:

„Učeniku koji je završio zadnji razred upisanoga obrazovnoga programa, odnosno nije izradio i obranio završni rad, status redovitog učenika prestaje godinu dana nakon završetka školske godine u kojoj je završio zadnji razred upisanoga obrazovnog programa.“

Članak 3.

Iza članka 99. dodaju se članci 99. a, 99. b, 99. c, 99. d, 99. e, 99. f, 99. g i 99. h koji glase:

„Članak 99. a

Učenik koji je stekao nižu razinu srednjeg obrazovanja, ima pravo, u skladu s potrebama tržišta rada, steći višu razinu kvalifikacije nastavljanjem obrazovanja ili polaganjem ispita.

Učenik iz stavka 1. ovoga članka može u roku od dvije godine od dana završetka strukovnog programa nastaviti školovanje u statusu redovitog učenika.

Ostvarivanje prava iz stavka 1. i 2. ovoga članka uvjetuje se polaganjem razlikovnih, odnosno dopunskih ispita, koje rješenjem o nastavku obrazovanja određuje nastavničko vijeće.

Rokove za prijavu i polaganje ispita iz stavka 3. ovoga članka određuje nastavničko vijeće, a škola ih do 30. rujna tekuće školske godine objavljuje na svojim mrežnim stranicama.

Učenik kojemu je određena obveza polaganja većeg broja razlikovnih i/ili dopunskih ispita obvezan je položiti sve ispite do 31. kolovoza tekuće školske godine.

Ukoliko je rješenjem o nastavku obrazovanja kao jedan od razlikovnih sadržaja utvrđena i praktična nastava, učenik je obvezan istu odraditi i donijeti dokaz o tome (ovjerena potvrda poslodavca), najkasnije u roku utvrđenom stavkom 5. ovoga članka.

Ukoliko učenik prijavi ispit i istome ne pristupi bez opravdanog razloga, smatrat će se da je iskoristio taj ispitni rok.

U slučaju postojanja opravdanog razloga za izostanak s prijavljenog ispita, učenik je dužan pisanim putem o tome obavijestiti predmetnog nastavnika najkasnije dva (2) dana prije dana održavanja ispita.

Pisanoj obavijesti iz stavka 8. ovoga članka obvezno se prilaže dokaz o opravdanosti izostanka.

O opravdanosti izostanka s ispita odlučuju predmetni nastavnik i stručni suradnik-psiholog.

Opravdanim razlozima izostanka smatraju se: bolest učenika, smrtni slučaj u obitelji, bolest člana obitelji i drugi razlozi koje predmetni nastavnik i stručni suradnik-psiholog ocijene kao opravdan.

Članak 99. b

Učenik kojemu je određena obveza polaganja većeg broja razlikovnih i/ili dopunskih ispita, nakon upisa u školu u prvoj će školskoj godini polagati razlikovne i/ili dopunske ispite, uz uvjet obveznog pohađanja odgojno-obrazovnog rada.

Odgojno-obrazovni rad iz stavka 1. ovoga članka organizira se u obliku konzultacija s predmetnim nastavnicima koji su rješenjem o nastavku obrazovanja određeni za svaki pojedini nastavni predmet.

U slučaju odsutnosti predmetnog nastavnika iz stavka 2. ovoga članka, konzultacije može održati drugi nastavnik koji predaje isti ili srodan nastavni predmet.

Predmetni nastavnik će konzultacije održavati najmanje jednom mjesečno, prema rasporedu koji škola objavljuje na svojim mrežnim stranicama najkasnije do 30. rujna tekuće školske godine.

Učenik koji iz neopravdanih razloga ne sudjeluje u konzultacijama, ne može pristupiti polaganju razlikovnih i/ili dopunskih ispita.

Na opravdanost razloga izostanka s konzultacija na odgovarajući način primjenjuju se odredbe članka 99. a stavaka 10. i 11. ovoga Statuta.

Članak 99 .c

Ispit iz jednoga nastavnog predmeta može se polagati najviše tri puta, i to dva puta pred predmetnim nastavnikom te jedan put pred ispitnim povjerenstvom.

Ispitno povjerenstvo čine tri člana (ispitivač i dva člana) koje imenuje ravnatelj, a ocjena povjerenstva je konačna.

Ispitivač je predmetni nastavnik određen rješenjem o nastavku obrazovanja, a ostala dva člana su nastavnici istih ili srodnih predmeta.

U slučaju odsutnosti predmetnog nastavnika iz stavka 3. ovoga članka, ispitivač može biti drugi nastavnik koji predaje isti ili srodan nastavni predmet.

U slučaju da osim ispitivača u školi ne postoji drugi nastavnik istog ili srodnog predmeta ili da je nastavnik istog ili srodnog predmeta opravdano odsutan s posla na dan održavanja ispita pred povjerenstvom, odnosno ako su toga dana naznačene osobe angažirane na drugim pedagoškim poslovima, članovi povjerenstva mogu biti i drugi članovi nastavničkog vijeća.

Članak 99. d

Ispit pred povjerenstvom, ovisno o nastavnom predmetu sastoji se od pisanog i usmenog dijela, o čemu odluku donosi nastavničko vijeće.

Pisani i usmeni dio ispita se u pravilu provode u dva dana.

Pisani dio ispita traje najdulje 60 minuta, a usmeni dio najdulje 45 minuta.

Učenik je obvezan pristupiti i pisanom i usmenom dijelu ispita.

Ukoliko učenik ne zadovolji na pisanom dijelu ispita ima pravo pristupiti usmenom dijelu ispita, a ako učenik ne pristupi pisanom dijelu ispita nema pravo pristupiti usmenom dijelu ispita.

Na ispit pred povjerenstvom na odgovarajući način primjenjuju se odredbe članka 99. a stavaka 7. do 11. ovoga Statuta.

Članak 99.e

Pitanja na pisanom dijelu ispita utvrđuje povjerenstvo.

Pitanja na usmenom dijelu ispita pored ispitivača mogu postavljati i drugi članovi povjerenstva.

Članak 99. f

O polaganju ispita vodi se zapisnik.

Zapisnik vodi član povjerenstva, a potpisuju ga svi članovi povjerenstva.

U zapisnik se osim općih podataka o učeniku, upisuje dan i vrijeme održavanja ispita, pitanja na pismenom i usmenom dijelu ispita, ocjena za svako pitanje na usmenom dijelu ispita, ocjena iz pisanog i usmenog dijela ispita i konačna ocjena.

Zapisniku se prilažu i pisani radovi učenika.

Članak 99. g

Povjerenstvo utvrđuje ocjenu na prijedlog ispitivača.

Pri utvrđivanju konačne ocjene uzima se u obzir, uz rezultate na usmenom dijelu ispita, i ocjena iz pismenog dijela.

Ukoliko članovi povjerenstva ne mogu donijeti ocjenu jednoglasno, ocjenu donose većinom glasova.

Član povjerenstva koji nije suglasan s ocjenom ima pravo na izdvojeno mišljenje koje se unosi u zapisnik.

Članak 99. h

Ispitivač je dužan priopćiti ocjenu učeniku neposredno nakon završenog usmenog ispitivanja.“

Članak 4.

U članku 104. iza stavka 2. dodaje se stavak 3. koji glasi:

„U slučaju izbivanja ili spriječenosti nastavnika određenog nastavnog predmeta ili razrednika, ocjenu utvrđuje Razredno vijeće na prijedlog nastavnika kojeg odredi ravnatelj.“

Dosadašnji stavak 3. postaje stavak 4.

Članak 5.

U članku 105. stavku 2. iza riječi „liječnika“ briše se točka i dodaju se riječi:“ specijaliste školske medicine“.“

Članak 6.

Iza članka 106. dodaju se članci 106. a i 106. b koji glase:

„Članak 106. a

Kategoriziranim sportašima sukladno odredbama Zakona o sportu i učenicima koji nisu završili obrazovanje zbog roditeljstva, iznimnih socijalnih, osobnih ili obiteljskih prilika te zbog bolesti može se produžiti status redovitog polaznika za najviše dvije godine.

O produženju statusa redovitog polaznika uz priloženu dokumentaciju nadležnih tijela odlučuje ravnatelj na prijedlog Nastavničkog vijeća.

Članak 106. b

Učeniku koji je na više od dvije godine iz opravdanih razloga prekinuo obrazovanje, na prijedlog Nastavničkog vijeća i uz prethodno pribavljeno mišljenje Agencije za strukovno obrazovanje, ravnatelj škole određuje uvjete za nastavak obrazovanja.“

Članak 7.

Članak 107. mijenja se i glasi:

„Učenik može najviše dva puta upisati isti razred.

Učenik pravo iz stavka 1. ovoga članka tijekom obrazovanja može koristiti najviše dva puta.

Iznimno, sukladno propisima kojima se uređuje strukovno obrazovanje, učenik može svaki razred upisati dva puta.

Ako se učenik ispiše iz škole prije završetka tekuće školske godine i ne stekne razrednu svjedodžbu, u sljedećoj školskoj godini može upisati isti razred drugi put u istom ili drugom obrazovnom programu.“

Članak 8.

U članku 108 b. stavku 6. iza riječi „dopunski rad“ brišu se riječi: “iz članka 75. stavka 1. Zakona o odgoju i obrazovanju u osnovnoj i srednjoj školi“ i dodaju se riječi: “iz članka 108 d. ovoga Statuta“.“

Članak 9.

U članku 108 h. stavku 4. alineji 1. iza riječi „trajanju“ briše se zarez i dodaju se riječi: „ili druga opravdana fizička spriječenost“.“

U članku 108 h. stavku 4. alineja 2.-briše se.

U članku 108 h. stavku 4., alineje 3., 4. i 5. postaju alineje 2., 3. i 4.

Članak 10.

Članak 108 m. mijenja se i glasi:

„Razlikovne i dopunske ispite polažu:

* učenici koji se tijekom školovanja upisuju u školu, prelazeći iz obrazovnog programa koji se sadržajem i opsegom razlikuje,
* učenici koji su završili obrazovanje ili dio obrazovnog programa u inozemstvu,
* učenici koji nastavljaju obrazovanje sukladno članku 99.a ovoga Statuta,

Rokove i način polaganja kao i sadržaj razlikovnih i dopunskih ispita utvrđuje Nastavničko vijeće.“

Članak 11.

Ove Izmjene i dopune Statuta stupaju na snagu danom objave na oglasnoj ploči Škole.

KLASA: 012-02/16-01/04  
URBROJ: 2108-18-16-01-01

Čabar, 8. lipnja 2016.

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Melita Lichtenthal, prof.

Na ove Izmjene i dopune Statuta osnivač – Primorsko goranska županija dala je suglasnost KLASA: 022-04/16-01/17, URBROJ: 2170/1-01-01/5-16-8 dana 2. svibnja 2016. godine.

Utvrđuje se da su ove Izmjene i dopune Statuta objavljene na oglasnoj ploči Škole dana \_\_\_\_\_\_\_\_\_\_\_\_\_ 2016. godine te da stupaju na snagu dana \_\_\_\_\_\_\_\_\_\_\_\_ 2016.

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_

Kristijan Rajšel, prof.